Riigimetsa Majandamise Keskus

Edela Regioon

Paide mnt 14

Paikuse alev 86602

Pärnumaa 26.04.2023

**Avaldus metsa raadamiseks Rüütja liivakarjäär maaüksusel**

Ettevõttele Marina Minerals OÜ (registrikood 11349875) väljastati keskkonnaluba nr KL-518293 kaevandamaks ehitusmaavara Rüütja liivakarjääris, mis asub Ahekõnnu külas Kehtna vallas Rapla maakonnas (vt **lisa 1**). Väljastatud keskkonnaloa alusel sõlmis Maa-amet ettevõttega maarendilepingu nr 7-8/23/128 (vt **lisa 2**), mille alusel soovib ettevõte alustada Rüütja liivakarjääri ettevalmistustööde ning maavara kaevandamisega. Maarendileping on sõlmitud Rüütja liivakarjäär nimelisele maaüksusele (katastritunnus 29301:001:0626), pindalaga 24,99 ha.

Palume Riigimetsa Majandamise Keskusel mets raadata kogu Rüütja liivakarjääri mäeeraldise teenindusmaa ulatuses, mille piir on toodud **lisas 3** digitaalse DWG failina. Palume RMK-l valmistada ette leping tööde teostamiseks ning saata dokument meile tutvumiseks ning allkirjastamiseks. Sooviksime raadamistöödega alustada esimesel võimalusel.

Lugupidamisega,

*/ allkirjastatud digitaalselt /*

Caspar Rüütel

Juhatuse liige

Marina Minerals OÜ